Riva - 70 Dolcevita Motor Boat te koop in Spa| Boatshop24
€ 650.000VAT Incl. / Paid
Ibiza, Islas Baleares, Spainad ref. BS848B283 - 207 Bekeken
Brandstofcapaciteit: 4648.49 liter
Verswatertank: 999.35 liter
Model Year 2004 Max Draft 1.8 meters
Ibiza, Islas Baleares, Spain ad ref. BS848B283 - 207 Bekeken Tydsgleuf of inhoud van ‘n item wat met n asterisk (*) gemerk is, kan verander.
Klik op die groen knoppies vir meer inligting.
Klik hier vir die direkte uitsendings van die Raadsaal praatjies.
Donderdag - 15 Junie 2017
09:30 Opening (Hele terrein)
10:00 (0.5 uur) Die Krag van saamgestelde rente en groei op persoonlike beleggings. Hannes Scholtz
Hannes Scholtz is die Konsessie Prinsipaal van Afrika Beleggingskonsultante Edms Bpk, en sedert 1988 betrokke as finansiële beplanner wat kliënte leiding gee met hulle persoonlike beleggings en finansiële beplanning. As hy die kans kry, breek hy en sy gesin weg en gaan stap. Hulle het al die Otter, Visrivier, Walvis roete, Drakensberge, Outeniqua roete en vele ander op sy kerfstok.
10:30 (0.5 uur) Hoe bou ek my eie sonkragmotor. Johannes de Vries
Johannes de Vries is ‘n elektroniese ingenieur by Tshwane Universiteit van Tegnologie. Hy het ‘n belangstelling in sonenergie, sy huis is selfonderhoudend in terme van elektrisiteit, hittevoorsiening en water. Johannes is die afgelope 4 jaar Tegniese projekbestuurder van die TUT se sonkragmotor.
11:00 (1 uur) Bitcoin – ‘n Werklikheid? Wat doen ons daarmee? Paul Krabbendam
My beroep is in die Elektroniese ingenieursbedryf en is tans ‘n Produksie Proses Ingenieur by n vervaardigings firma. Omdat ons almal weet dat ‘n formele beroep nie vir ewig aangaan nie en dat ons deesdae langer leef het ek ook begin kyk na ander vorme van inkomste en die digitale geldeenhede het my aangegryp nadat ek begin besef dat dit in waarde toeneem teenoor ons gewone geldeenhede wat eintlik afneem in waarde. Ek gee myself nie uit as n absolute kundige op die gebied nie maar het waardevolle praktiese inligting om te deel. Ek is tans byna 57 en staan ook nou 37 jaar in die elektroniese ingenieurs beroep.
12:00 (0.5 uur) Frekwensies verhoog landbou winste. 2Cure Argrionincs
Jan Abraham du Plessis gebore 17 Junie 1952. Tans bemarkingsbestuurder by 2Cure npc. Kwalifikasies – Landbou diploma Potchefstroom. Landbou ervaring – Omnia Kunsmis Straw feeder. Ervarings veld – Bemesting (vervaardiging, bemarking en verspreiding); Veevoeding asook Sterilisering.
12:30 (0.5 uur) Sieners in plaas van kykers. AP Akademie
Prof. Alwyn Swanepoel
Alwyn Swanepoel is dosent in die Dogmatologiese vakke aan die Afrikaanse Protestantse Akademie (APA). Hy het sy doktorsgraad in die sistematiese teologie aan die Universiteit van die Vrystaat verwerf in 2011 en is sedert 2016 aangestel as dosent by die APA.
13:00 (1 uur) Kommersiële & industriële alternatiewe energie – opsies en voorbeelde in Suid Afrika. Henning Holm
Henning se omvattende ervaring in die ontwikkelende wêreld lei tot ‘n “mensgedrewe” benadering in projekte wat deelname van die gemeenskap vereis. Projekontwikkeling in samewerking met beide gesofistikeerde kontrakteurs, sowel as opkomende klein kontrakteurs, verseker gehalte en toepaslike implementering.
Henning, gebore in 1968, het sy argitektoniese studies aan die Universiteit van Pretoria in 1991 voltooi. Nadat hy vir twaalf jare by toonaangewende firmas gewerk het, stig hy die energie firma Holms and Friends in 2003.
14:00 (1 uur) Buitelandse Eiendomsbeleggings binne elkeen se bereik. Wealth Migration
Machiel het Elektroniese Ingenieurswese in 1992 studeer en voltooi sy MBA deur Henley in die VK in 2000 met finansiële- en kennisbestuur as fokus. Hy het vir ‘n groot multi-nasionale maatskappy van 1992 tot 2013 gewerk, waar hy verskeie posisies as Bedryfsdirekteur en Sakebestuurder vir Sub-Sahara Afrika gehou het. Hy het in verskillende dele van die wêreld gewerk, waaronder die VSA, Duitsland en Italië. Machiel is passievol oor die eiendomsbedryf en het in 2003 plaaslik belê en sy eerste VSA-belegging in 2012 deur IPS gemaak. In 2014 het hy besluit om ‘n sprong van geloof te neem en sy passie te volg, om voltyds by Wealth Migrate aan te sluit. Met sy deeglike begrip van internasionale eiendoms-, finansiële- en omsigtigheidsproses het hy tot hoofbedryfsbestuurder vir Wealth Migrate gevorder, met die fokus om mense te help belê en globale welvaart te skep. Met die hulp van die passievolle Wealth Migrate span het bates onder hulle bestuur tot + $70miljoen op 4 kontinente in minder as 4 jaar gegroei en het konsekwent projekopbrengste geklop.
15:00 (1 uur) Hoe bereken ek die energiebehoefte van my huis? Rian Venter
Rian is betrokke by elektroniese opleiding sedert 1989. Hy besit NKOKA training CC ŉ tegniese opleidingsentrum sedert 2004. Hier word elektroniese tegnici en soldeer operateurs vir die elektroniese industrie opgelei. Hy bied ook ŉ fotovoltaïese installeringskursusse aan sedert 2015. Rian doen ook toep (phone app) en elektroniese ontwikkeling. Sy passie is om ingewikkelde konsepte maklik te verduidelik. Rian is 51 jaar oud en woon in Centurion
Vrydag - 16 Junie 2017
10:00 (1 uur) Privaatvervolging Gerrie Nel
Voor advokaat Gerrie Nel op 1 Februarie 2017 by AfriForum aangesluit het as hoof van dié burgerregte-waghond se nuwe privaat vervolgingseenheid, was hy ‘n Suid-Afrikaanse staatsaanklaer en advokaat vir die nasionale vervolgingsgesag van Suid-Afrika. Hy het ook gedien as ‘n voormalige hoof van die Direktoraat vir Spesiale Operasies, ook bekend as die Skerpioene, in Gauteng. Advokaat Nel het bekendheid verwerf tydens die suksesvolle vervolging van die voormalige polisiehoof Jackie Selebi, wat aan korrupsie skuldig bevind is. In dié tydperk het advokaat Nel in 2012 ’n toekenning ontvang vir Aanklaer van die Jaar, asook ’n spesiale toekenning by die Internasionale Vereniging van Aanklaers. Volgens Nel het hy besluit om die pos by AfriForum te aanvaar omdat hy bekommerd is oor die NVG se geneigdheid tot selektiewe vervolgings en dat almal skynbaar nie gelyk is voor die reg nie. Nel sê hy glo in die oppergesag van die reg en AfriForum se pasgestigte privaat vervolgingseenheid bied aan hom die geleentheid om vanuit die burgerlike samelewing te help verseker dat geregtigheid seëvier, ongeag die posisie van die persoon wat aan korrupsie skuldig is.
11:00 (1 uur) Tuisbevallings Dr Mariatha Yazbek
Dr Mariatha Yazbek is ‘n dosent in Verloskunde by die Universiteit van Pretoria. Sy onderrig beide voor- en nagraadse studente asook die MNur graad in Gevorderde Verloskunde en Neonatal Verpleegkunde. Benewens haar onderwysverpligtinge, is sy betrokke by toesig oor nagraadse magister en doktorale navorsing, moderering vir ander universiteite, kurrikulumontwikkeling en is die hoof van die Moeder en Kind publikasie groep in haar departement wat betrokke is by verskeie navorsingsprojekte. Sy het wyd gepubliseer in tydskrifte en joernale, was ook ‘n gasspreker by nasionale en internasionale verloskunde simposiums, en is ‘n gekwalifiseerde meester ESMOE-afrigter vir die Mediese Navorsingsraad. Mariatha het uitgebreide kliniese verloskundige ondervinding opgedoen tydens haar 15 jaar in onafhanklike privaat praktyk wat voorgeboortelike sorg, tuis- en hospitaalbevallings en nageboorte sorg insluit. Sy beywer haar om natuurlike en normale kindergeboorte te bevorder en soveel moontlik die vroedvrouberoep te bemagtig. Sy het ‘n paar jaar gelede ‘n luukse vrystaande geboorte-eenheid baie naby aan die Uniegeboue oopgemaak waar gevorderde vroedvroue onder haar leiding bevallings doen.
12:00 (0.5 uur) Pouse (Bastion helikopter demonstrasie)
12:30 (1 uur) Die toekoms, uit ‘n Ekonoom se perspektief. Dawie Roodt
Dawie Roodt is die stigter, direkteur en die hoofekonoom van die Efficient Groep. Dawie is ’n nasionaal-beroemde ekonoom met 30 jaar se ondervinding. Hy spesialiseer in geld- en belastingbeleidsraamwerke en hy is betrokke by die bestuur van kliënte se bateporofolio’s. Dawie word beskou as die ekonoom na wie die meeste verwys word in die land en is deur die media-instelling, Sake 24, bekroon as ekonoom van die jaar. Hy is al vir die afgelope 12 jaar die hoofaanbieder van die beeldradioprogram Ontbytsake. Sy loopbaan en ervaring sluit die volgende in: Meestersgraad(cum laude) in Ekonomie, ’n ekonoom by die Suid-Afrikaanse Reserwebank, aanbieder van meer as 800 televisie- en 1500 radioprogramme, ekonomiese redakteur van ’n finansiële tydskrif, rubriekskrywer vir ‘n aantal publikasies, lid van die Besigheidseenheid van Suid-Afrika (BUSA), Nasionale Ontwikkeling- en Arbeidraad (NEDLAC) en van die Instituut van Direkteure van Suid-Afrika. Prestasies en eretoekennings: Skrywer van Tax, Lies and Red Tape, 2013, nasionale kleure vir aangedrewe vlerksweef(paragliding), erelid van die Golden Key International Honour Society, Ambassadeur van die Kinderwelsyn in Bloemfontein en Childline in die Vrystaat. Hy het lewenslange erelidmaatskap by die dierkundige genootskap van Suid-Afrika. Dawie was die wenner van die 2015 Pionier Veldren waar hy bygestaan is deur ’n blinde navigeerder, Hein Wagner. Sy belangstellings en sport sluit in: Amateur igtioloog(viskundige), hy beoefen ’n verskeidenheid sportsoorte (skubaduik, kleiduifskiet, hardloop en swem), hy het sy eerste Comrades Marathon in 2015 voltooi en sy tweede in 2016. Hy het ’n besondere belangstelling in die bestudering van kommunisme en hy het verskyn in die film Babelas. Wat sy gesinslewe betref: hy is getroud met Marina, ’n veearts, hul oudste dogter Danielle is tans besig met haar PhD in Genetika, hul seun Kristoff studeer Regte aan die Universiteit van Pretoria, Daria en Yulia hul tweelingdogters is drie jaar oud.
13:30 (1 uur) Volhoubare argitektuur en boumetodes. Dieter Holm
Prof Dieter Holm was Vise-President van die Internasionale Sonenergie-Vereniging (ISES) en Suider Afrika koördineerder van SOLTRAIN. Hy is tans Raadslid van Wêreld Windenergie-Vereniging (WWEA), en Konsultant vir Volhoubare Ontwikkeling in die Bou-omgewing. Hy het die Austin Whillier prys vir energiepublikasies asook talle ander toekennings en pryse verower. Hy was beoordelaar by die Eskom Eta toekennings vir energiedoeltreffendheid en sy ISES Witskrif “Renewablew Energy Future for the Developing World” is in vele tale beskikbaar. Om die daad by die woord te voeg, leef hy en sy familie by die Hartbeespoortdam in wat geglo word die eerste moderne energie- en water-selfversorgende huis in Afrika is. Dit is in 1974 opgerig.
14:30 (1 uur) Akwaponika Rikalize Reinecke
Rikalize is nou 15jaar oud en `n graad 9 leerder aan Afrikaans Hoër Meisieskool Pretoria en `n inwoner van die koshuis. In skoolverband is Rikalize nie net `n uitblinker op akademiese gebied nie maar ook baie aktief in sport en kultuur. Sy verwerf in 2016 Akamdemiese Erekleure vir `n akademiese gemiddeld van 85%. Sy verwerf Erekleure en ook `n goue medalje by die Eskom Science Expo 2016 vir haar DAPS projek. Sy word reeds al in 2016 as graad 8 leerder verkies as lid van die Koshuis VLR. Sy is deel van die skool se uitgesoekte landloopspan. Sy is `n kranige viool speler en is `n lid van die die skool se simfonie orkes. Rikalize is die jongste Komersieële Aquakuluur en Aquaponika boer in die wêreld, en word dan agv van die prestasie uitgenooi om as gas-spreker op te tree by die World Aquaculture Convention 2017. Sy voltooi reeds in 2014 haar opleiding by Aquaculture Inovations in Grahamstown en behaal die kwalifikasie “Aquaculture Farming Management” op die ouderdom van 12. In 2015 verwerf sy die sertifikaat in “Commercial Aquaponic Farming” en in 2016 word haar totale fasilitiet formeel as kommersieël geklasifiseer en ge-akrediteer. Sy is tans besig met verskeie navorsingsprojekte in samewerking met Belgim Campus, University of Pensivania en verskeie privaat instellings. Haar fasiliteite word ook tans gebruik as opleidings perseel vir nasionale en internasionale opleidings kursusse deur Aquaculture Innovations. Rikalize skuur skouer op `n baie jong ouderdom met van die land en wêreld se top aquacultuur akademici en kenners in die industrie en word hoog aangeslaan vir haar kennis en ervaring. Sy’t reeds op 12 verskillende TV programme en dokumentere verskyn en in meer as 8 radio onderhoude deelgeneem van RSG, Jakaranda tot Moneyweb. Rikalize is nederig, maar `n hardwerkende en passievolle mens.
15:30 (0.5 uur) Hoe bou ek my eie sonkragmotor. Johannes de Vries
Saterdag - 17 Junie 2017
10:00 (0.5 uur) Praktiese veiligheidswenke vir persoonlike en gemeenskapsbeveiliging. Bastion
Graad in B-Mil Geesteswetenskappe met Honeurstoelating aan Militêre Akademie verwerf. Oud-Offisier van 44 Valskerm Brigade wat o.a. gedeel het met ambassade beveiliging en die onttrekking van diplomatieke personeel uit oorloggeteisterde lande, hakkejag operasies, ens. Uitvoerende Hoof van Emerald Risk Solutions en van Bastion Akademie.
10:30 (1 uur) Bemark aanlyn – Wêreldwyd. Elmo Lombard
Elmo Lombard het 14 jaar korporatief gewerk vir verkeie maatskappy o.a. Deloitte, T-Systems en BCX. Tydens hierdie tyd het hy baie international gereis en besef dat ons as Suid Afrikaners eintlik kan floreer deur produkte en dienste uit te voer. Die laaste 6 jaar het hy ‘n Aanlyn Bemarkingsbesigheid gehad en was suksesvol om verskeie besighede internasionaal te bemark. Sy passie is om mense te help om besighede te begin en te groei en dan ook om hulle te help met internasionale aanlyn bemarking.
11:30 (0.5 uur) Slaggate van huishoudelike energiebesparing. Paul van der Sandt
Paul van der Sandt
Paul van der Sandt het ŉ graad in Elektriese en Elektroniese Ingenieurswese van die Universiteit van Stellenbosch. Is geakkrediteer deur die Green Building Council van Suid Afrika as ŉ Green Star Professional en het ook sy Certified Energy Management (CEM) kursus voltooi. Paul is sedert 2005 aktief betrokke in die energie bedryf.
12:30 (1 uur) Waarheen volgende vir die Afrikaanse universiteitswese? Piet le Roux
Piet le Roux is Akademiese Hoof by Akademia, ‘n privaat hoëronderwysinstansie. Akademia is in sy sesde jaar akademiese jaar, met sowat 730 studente, en met 11 studiesentrums landswyd. Akademia is deel van die Solidariteit Beweging.
13:30 (1 uur) Blokstring tegnologie verstaanbaar gemaak. JoDan Alberts
*14:30 (0.5 uur) Klimaatbeheer deur effektiewe isolering. Moonstar
15:00 (1 uur) Selfverdediging in die Nuwe Suid-Afrika. Heindrich Hayes
Hy is volledig opgelei in wapen behoud (langgewere,haelgewere,handwapens en messe) kragtige boeiing, krisis intervensie (man-teen-man geveg, anti-kaping, taktiese bestuur, skiet, ens.) en taktiese kommunikasie (gevangenis kommunikasie), ondervinding in opleiding van die SAPD reservis,wapenhantering en -veiligheid, persoonlike vervoer,teenstand aksie tegnieke, verdedigende en taktiese bestuur, huislike sekuriteit, reis sekuriteit, CPR en gevorderde noodhulp,sekuriteits bestuur,SWAT opleiding en teenstand teen terrorisme.